Saya mau tau Akuatik dari Pergerakan haiwan. Jelaskan dalam bahasa melayu

Di kawasan air, mengapungkan diri adalah mungkin menggunakan daya apungan. Jika badan haiwan kurang tumpat daripada air, ia boleh kekal terapung. Ini memerlukan sedikit tenaga untuk mengekalkan kedudukan menegak, tetapi memerlukan lebih banyak tenaga bagi pergerakan satah mendatar berbanding dengan haiwan yang kurang apung. Daya seretan yang dialami di dalam air adalah lebih besar daripada udara. Oleh itu, morfologi adalah penting bagi pergerakan yang cekap, dan dalam kebanyakan kes, penting bagi fungsi asas seperti menangkap mangsa. Bentuk badan fusiform, seperti torpedo dilihat pada kebanyakan haiwan akuatik, walaupun mekanisma yang digunakan dalam pergerakan adalah pelbagai.

Cara utama ikan menghasilkan tujahan adalah dengan mengayunkan badan dari sisi ke sisi, dengan gerakan gelombang yang terhasil berakhir pada sirip ekor yang besar. Kawalan yang lebih halus seperti untuk pergerakan perlahan, selalunya dicapai dengan tujahan dari sirip dada (atau anggota hadapan mamalia laut). Sesetengah ikan, sperti ikan Hydrolagus colliei dan ikan batiform (ikan gergaji, ikan gitar dan pari) menggunakan sirip dada mereka sebagai alat pergerakan utama, kadangkala dipanggil sebagai renang labriform. Mamalia marin mengayunkan badannya ke arah atas dan bawah (dorsoventral). Haiwan lain, contohnya penguin dan itik menyelam, bergerak di bawah air dengan cara yang dipanggil sebagai "terbangan akuatik". Sesetengah ikan mendorong diri mereka sendiri tanpa gerakan gelombang badan, seperti kuda laut bergerak perlahan dan Gymnotus.

Haiwan lain seperti sefalopod, menggunakan pendorong jet untuk bergerak pantas, dengan mengambil air dan memancutkannya keluar dalam suatu letupan. Haiwan berenang lain mungkin bergantung terutamanya pada anggota badan mereka, sama seperti manusia semasa berenang. Walaupun hidupan di darat berasal dari laut, haiwan darat telah kembali kepada gaya hidup akuatik pada beberapa kali, seperti setasea akuatik penuh, yang kini, sangat berbeza daripada leluhur darat mereka.

Ikan lumba-lumba kadangkala menunggang ombak haluan yang dicipta oleh bot atau melayari ombak yang memecah secara semula jadi.